《上董长驭督学 其一》
明代·张萱

廿载雄名满九垓，龙门万仞倚天开。争誇汉室凌云笔，不数梁园赋雪才。

木铎已携麟史至，金声曾和凤歌来。千秋大业瞻山斗，吾党成章尽取裁。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。